Illum, il-Kunsill adotta l-proposta tal-Kummissjoni biex tissaħħaħ is-Sistema ta' Informazzjoni ta' Schengen (SIS - Schengen Information System), is-sistema tal-qsim ta' informazzjoni l-aktar użata fl-Ewropa biex jiġu ġestiti l-migrazzjoni, is-sigurtà u l-fruntieri. Is-SIS msaħħa hija prijorità politika għall-2018-2019 u element ewlieni għall-interoperabbiltà futura tas-sistemi ta' informazzjoni tal-UE, u tgħin lill-gwardji tal-fruntieri u lill-pulizija biex isibu aħjar lill-kriminali perikolużi u lit-terroristi. Filwaqt li laqa' l-adozzjoni, il-Kummissarju Ewropew għall-Migrazzjoni, l-Affarijiet Interni u ċ-Ċittadinanza, Dimitris Avramopoulos qal: "Is-Sistema ta' Informazzjoni ta' Schengen hija l-qalba ta' Schengen, tissalvagwardja l-moviment liberu tal-persuni fiż-żona, iżda tħares ukoll liċ-ċittadini tagħna minn dawk li jixtiequ jabbużaw minn din il-libertà. Is-sistema qed taħdem lejl u nhar, u ladarba ssir interoperabbli ma' sistemi oħra tagħna ta' migrazzjoni u ta' sigurtà, se tgħin saħansitra aktar lill-gwardji tal-fruntiera u lill-pulizija biex jidentifikaw kriminali u terroristi perikolużi u biex dawn jitwaqqfu milli jidħlu fiż-żona Schengen. Illum, aħna nagħmlu pass ieħor 'il quddiem biex inwasslu b'mod effettiv id-dritt fundamentali taċ-ċittadini tagħna li jħossuhom sikuri fejn jgħixu, jaħdmu u meta jivvjaġġaw, billi nwettqu Ewropa li tipproteġi.” Il-Kummissarju għall-Unjoni tas-Sigurtà Julian King qal: “Is-SIS hija ċentrali għall-iskambju tal-informazzjoni fl-UE, b'aktar minn 200,000 kriminal li nstabu u 50,000 arrest, u dan jenfasizza l-importanza tagħha għall-kooperazzjoni fis-sigurtà transfruntiera, biex jiġu evitati l-attakki terroristiċi u l-għejbien tat-tfal. Nilqa' l-adozzjoni tal-lum ta' mandat imsaħħaħ sabiex is-SIS issir aktar effettiva. Dan huwa aktar importanti meta jitqies ir-rwol kruċjali li din se jkollha fl-isforzi tagħna sabiex nagħmlu s-sistemi ta' informazzjoni tagħna kollha interoperabbli kif jixraq.” Is-SIS imsaħħa se tinkludi, fost l-oħrajn, it-titjib li ġej: Il-passi li jmiss Bl-adozzjoni tal-lum fil-Kunsill ta' tliet Regolamenti li jsaħħu l-użu tas-Sistema ta' Informazzjoni ta' Schengen għall-kooperazzjoni tal-pulizija, il-kontrolli fuq il-fruntieri u l-finijiet ta' ritorn, il-President tal-Parlament Ewropew u l-Presidenza Awstrijaka tal-Kunsill issa jeħtieġ li jiffirmaw it-testi. It-test imbagħad jiġi ppubblikat f'Il-Ġurnal Uffiċjali tal-Unjoni Ewropea u jidħol fis-seħħ 20 jum wara. Il-funzjonalitajiet ġodda fis-SIS se jiġu implimentati f'fażijiet, iżda s-sistema trid tkun kompletament operattiva fl-Istati Membri tliet snin wara d-dħul fis-seħħ tal-leġiżlazzjoni (jiġifieri fl-2021). L-Aġenzija eu-LISA responsabbli mill-ġestjoni operattiva tas-sistemi ta' informazzjoni fuq skala kbira fl-ispazju ta' libertà, sigurtà u ġustizzja se tieħu ħsieb it-titjib tekniku tas-SIS. Il-kuntest Fid-diskors tiegħu dwar l-Istat tal-Unjoni tal-2016, il-President Juncker enfasizza l-importanza li jingħelbu n-nuqqasijiet attwali fil-ġestjoni tad-data u li titjieb l-interoperabbiltà tas-sistemi ta' informazzjoni eżistenti. F'April 2016, il-Kummissjoni Ewropea ppreżentat Komunikazzjoni dwar sistemi ta' informazzjoni aktar b'saħħithom u aktar intelliġenti filwaqt li bdiet diskussjoni dwar kif tara li s-sistemi ta' informazzjoni tal-UE jaħdmu aħjar biex ittejjeb il-ġestjoni tal-fruntieri u tas-sigurtà interna. Wieħed mill-pedamenti ta' din il-ħidma hija s-Sistema ta' Informazzjoni ta' Schengen (SIS) imsaħħa. Bħala riżultat ta' evalwazzjoni komprensiva tas-SIS imwettqa fl-2016 ġew identifikati xi oqsma fejn jista' jsir titjib operazzjonali u tekniku. Il-proposti leġiżlattivi ppreżentati mill-Kummissjoni f'Diċembru 2016 implimentaw ir-rakkomandazzjonijiet stipulati f'dan ir-rapport ta' evalwazzjoni kif ukoll l-impenn li sar mill-President Juncker fid-diskors tiegħu dwar l-Istat tal-Unjoni tal-2016. Is-Sistema ta' Informazzjoni ta' Schengen (SIS) hija sistema ta' informazzjoni ċentralizzata fuq skala kbira li tappoġġa l-kontrolli mal-fruntieri esterni ta' Schengen u ttejjeb l-infurzar tal-liġi u l-kooperazzjoni ġudizzjarja fi 30 pajjiż madwar l-Ewropa. Attwalment fiha aktar minn 80 miljun rekord, u ġiet ikkonsultata għal aktar minn 5.2 biljun darba fl-2017. Sa minn April 2013, meta s-sistema bdiet topera, sa tmiem l-2017, kien hemm 800,000 hit (medja ta' aktar minn 450 hit kuljum), li jfisser li persuna jew oġġett li jkunu qed jiġu kkontrollati minn gwardja tal-fruntiera jew minn pulizija qablu ma' xi informazzjoni fil-bażi ta' data. Minħabba f'hekk: Għal aktar informazzjoni Dikjarazzjoni - Unjoni tas-Sigurtà: Il-Kummissjoni tilqa' b'sodisfazzjon il-ftehim dwar Sistema ta' Informazzjoni ta' Schengen aktar imsaħħa Stqarrija għall-Istampa - Unjoni tas-Sigurtà: Il-Kummissjoni tipproponi li ssaħħaħ is-Sistema ta' Informazzjoni ta' Schengen biex tiġġieled aħjar t-terroriżmu u l-kriminalità transfruntiera Skeda Informattiva – Sistema ta' Informazzjoni ta' Schengen